Fermer, dehqon xoʻjaliklari va tomorqa yer egalari faoliyatini yanada rivojlantirish boʻyicha tashkiliy chora-tadbirlar toʻgʻrisida
(resolution, 2025-02-18)

Oʻzbekiston Respublikasi Prezidentining “Fermer, dehqon xoʻjaliklari va tomorqa yer egalarining huquqlari va qonuniy manfaatlarini himoya qilish, qishloq xoʻjaligi ekin maydonlaridan samarali foydalanish tizimini tubdan takomillashtirish chora-tadbirlari toʻgʻrisida”gi 2017-yil 9-oktabrdagi PF-5199-son Farmoni ijrosini taʼminlash maqsadida: 1. Oʻzbekiston fermerlari kengashining asosiy vazifalari va faoliyat yoʻnalishlari etib quyidagilar belgilanganligi maʼlumot uchun qabul qilinsin: fermer, dehqon xoʻjaliklari va qishloq xoʻjaligi kooperativlarining huquqlari hamda qonuniy manfaatlarini, shu jumladan, davlat va xoʻjalik boshqaruvi organlari, mahalliy davlat hokimiyati organlari, tayyorlov, taʼminot va xizmat koʻrsatish tashkilotlari bilan munosabatlarda, nazorat qiluvchi organlar tomonidan tekshirishlar oʻtkazish jarayonida hamda sudlarda ishlarni koʻrib chiqishda himoya qilish; fermer xoʻjaliklariga qishloq xoʻjaligi mahsulotlarini yetishtirish, qayta ishlash, saqlash va sotish ishlarida, shu jumladan, agrotexnik tadbirlarni amalga oshirishda hamda shartnomalar tuzishda, mahsulotlarni tashqi bozorlarga eksport qilishda har tomonlama koʻmaklashish; qishloq xoʻjaligida shartnoma intizomini mustahkamlash, fermer xoʻjaliklari rahbarlarining huquqiy savodxonligi va madaniyatini oshirish, agrar sohada mehnat munosabatlarini takomillashtirish boʻyicha kompleks chora-tadbirlarni amalga oshirish; fuqarolarning oʻzini oʻzi boshqarish organlari bilan birgalikda samarali faoliyat yuritayotgan fermer xoʻjaliklarini ragʻbatlantirish, faoliyatida kamchiliklarga yoʻl qoʻyayotgan yer egalariga nisbatan jamoatchilik yoʻli bilan taʼsir choralarini koʻrish; sohada zamonaviy resurstejovchi ilgʻor agrotexnologiyalarni, muqobil energiya vositalarini, shuningdek, innovatsiya va axborot-kommunikatsiya texnologiyalarini keng joriy etishga koʻmaklashish; koʻp tarmoqli fermer xoʻjaliklari, sarimsoqpiyoz va toʻqsonbosti usulida sabzavot mahsulotlarini yetishtiruvchilarning faoliyatini rivojlantirishga va har tomonlama qoʻllab-quvvatlashga koʻmaklashish hamda ular uchun qulay ishbilarmonlik muhitini yaratishda bevosita ishtirok etish; kooperatsiya asosida ishlaydigan klasterlar va eksport qiluvchi tashkilotlarni mahsulot yetishtiruvchilarga (fermer xoʻjaliklari va dehqon xoʻjaliklari) biriktirish; mahsulot yetishtiruvchilarning bilim va koʻnikmalarini oshirish uchun oʻquv seminarlarini tashkil etish; xorijiy davlatlar fitosanitariya talablaridan kelib chiqib, avgust piyozi, sarimsoqpiyoz va toʻqsonbosti usulida sabzavot ekinlarining eksportbop navlarini yetishtirish va eksport qilish borasidagi ishlarni tashkillashtirish; chorvachilik, parrandachilik, baliqchilik, asalarichilik va boshqa sohalarga ixtisoslashgan fermer xoʻjaliklarini rivojlantirish yuzasidan amaliy choralar koʻrish, mazkur yoʻnalishlarda faoliyat yuritayotgan namunaviy fermer xoʻjaliklarining tajribalarini keng ommalashtirish; qishloq xoʻjaligida huquqiy, iqtisodiy, moliyaviy, agrotexnik hamda boshqa masalalar boʻyicha konsalting xizmatini, shuningdek, mahsulotni ishlab chiqarish, xarid qilish, qayta ishlash, sotish, taʼminot va xizmat koʻrsatish boʻyicha fermer xoʻjaliklarining boshqa tashkilotlar bilan kooperatsiyasining turli shakllarini tashkil etish va kengaytirish, bu sohada ilgʻor xorijiy tajribalarni joriy etish; qishloq joylarda aholining dehqonchilik madaniyatini yuksaltirish, ularning ekin maydonlaridan samarali foydalanish, shaxsiy manfaatdorligi va masʼuliyatini oshirish yuzasidan keng qamrovli targʻibot ishlarini olib borish; qishloq xoʻjaligida fermer, dehqon xoʻjaliklari va qishloq xoʻjaligi kooperativlari ishtirokidagi shartnomaviy majburiyatlarning ijrosini monitoring qilish va jamoatchilik nazoratini yuritish. 2. Quyidagilar: Oʻzbekiston fermerlari kengashining tashkiliy tuzilmasi 1-ilovaga muvofiq; Oʻzbekiston fermerlari kengashi ijro apparati boshqaruvining tuzilmasi 2-ilovaga muvofiq; Qoraqalpogʻiston Respublikasi, viloyatlar va tumanlar (Quvasoy shahar) fermerlari kengashlari ijro apparatlari boshqaruvining namunaviy tuzilmalari tegishlicha 3 va 4-ilovalarga muvofiq maʼqullansin. Oʻzbekiston fermerlari kengashining Rayosati Oʻzbekiston fermerlari kengashi ijro apparati tuzilmasi va Qoraqalpogʻiston Respublikasi, viloyatlar va tumanlar (shahar) fermerlari kengashlari ijro apparatlari tuzilmasiga belgilangan boshqaruv xodimlari umumiy soni doirasida oʻzgartirish kiritish huquqiga ega ekanligi maʼlumot uchun qabul qilinsin. 3. Fermer xoʻjaliklari kengashlariga quyidagi huquqlar berilsin: xalq deputatlari tuman Kengashlari, fuqarolarning oʻzini oʻzi boshqarish organlari yigʻilishlarida fermer xoʻjaliklarining ekin maydonlaridan foydalanish samaradorligini muhokama qilishda ishtirok etish va oʻz xulosasini taqdim etish; fermer xoʻjaligini tashkil etish istagini bildirgan talabgorlarni tanlash, ularning zaxirasini shakllantirish, malakasini oshirib borish; fermer xoʻjaliklari manfaatlarini koʻzlab sudga davlat boji toʻlamasdan daʼvo arizalari, davlat va xoʻjalik boshqaruvi organlari, mahalliy davlat hokimiyati organlarining qarorlari, ularning mansabdor shaxslari xatti-harakatlari (harakatsizligi) ustidan shikoyatlar taqdim etish. Bunda daʼvo arizasini qanoatlantirish rad etilganda manfaati koʻzlab daʼvo arizasi kiritilgan fermer xoʻjaliklaridan davlat boji undirilmaydi. fermer xoʻjaliklarining huquqlari va qonuniy manfaatlarini himoya qilish maqsadida davlat va xoʻjalik boshqaruvi organlari, mahalliy davlat hokimiyati organlari, fuqarolarning oʻzini oʻzi boshqarish organlari, boshqa tashkilotlardan qonun hujjatlarida belgilangan tartibda zarur maʼlumotlar, hujjatlar va materiallarni soʻrab olish. fermer, dehqon xoʻjaliklari va qishloq xoʻjaligi kooperativlarining manfaatlarini koʻzlab sud muhokamasining istalgan bosqichida ishtirok etish, shuningdek, daʼvo arizalari bilan bir qatorda apellyatsiya, kassatsiya, taftish tartibida shikoyatlar, arizalar taqdim etish. 4. Belgilansinki: fermer xoʻjaliklarining huquqlari va qonuniy manfaatlariga taalluqli normativ-huquqiy hujjatlar loyihalari majburiy ravishda Oʻzbekiston fermer xoʻjaliklari kengashi (keyingi oʻrinlarda Kengash deb yuritiladi) bilan kelishilishi shart; Qoraqalpogʻiston Respublikasi, viloyatlar va tumanlar fermer xoʻjaliklari kengashlari raislari tegishliligi boʻyicha Qoraqalpogʻiston Respublikasi Vazirlar Kengashi raisi, viloyat va tuman hokimlarining fermer xoʻjaliklari faoliyatini rivojlantirish masalalari boʻyicha maslahatchisi hisoblanadi hamda maqomi boʻyicha ularning oʻrinbosarlariga tenglashtiriladi. 6. Belgilab qoʻyilsinki: barcha fermer, dehqon xoʻjaliklari va tomorqa yer egalarining ekin maydonlarida ularning takliflarini inobatga olgan holda qishloq xoʻjaligi mahsulotlarini yetishtirish boʻyicha prognoz hajmlar belgilanadi; har yili 1-fevralgacha fuqarolarning oʻzini oʻzi boshqarish organlari raislari uyma-uy yurib, hududdagi dehqon xoʻjaliklari va tomorqa yer egalarining ekin maydonlarini xatlovdan oʻtkazadi, ularda yil davomida ekiladigan ekin turlari va yetishtiriladigan mahsulot hajmlarini oila ehtiyoji va sotish uchun moʻljallangan qismlarga ajratgan holda aniqlaydi, mahsulot yetkazib berish boʻyicha shartnomalar tuzilishi, ekinlarning toʻliq va sifatli ekilishi, agrotexnik tadbirlarning oʻz vaqtida amalga oshirilishi yuzasidan jamoatchilik nazoratini tashkil etadi; yakka tartibda uy-joy qurish va uy-joyni obodonlashtirish uchun berilgan yer uchastkalarining tomorqa qismida asossiz ravishda qishloq xoʻjaligi ekinlari ekmagan yoki uni obodonlashtirmagan yer egalariga nisbatan belgilangan yer soligʻi stavkasining uch barobar oshirilgan miqdori qoʻllaniladi; dehqon xoʻjaligi yuritish uchun uy-joy qurish huquqisiz berilgan yer uchastkalarida qishloq xoʻjaligi ekinlari ekmagan yer egalarining yer uchastkasiga boʻlgan huquqi qonun hujjatlarida belgilangan tartibda bekor qilinadi. 7. Fermer, dehqon xoʻjaliklari va tomorqa yer egalari faoliyatini yanada rivojlantirish, ularning ekin maydonlaridan samarali foydalanishni tashkil etish boʻyicha chora-tadbirlar dasturi 7-ilovaga muvofiq tasdiqlansin. Dasturda nazarda tutilgan tadbirlarning oʻz vaqtida va sifatli bajarilishi yuzasidan vazirlik va idoralar rahbarlari zimmasiga shaxsiy javobgarlik yuklansin. 8. Qoraqalpogʻiston Respublikasi Vazirlar Kengashi, viloyat va tuman hokimliklari: har yili keyingi yil hosili uchun ekin ekishdan bir oy oldin fermer xoʻjaliklari kesimida, konturlar va ekin turlari boʻyicha, tuproq, iqlim, suv sharoitidan kelib chiqib, kamida ikki marta hosil olinishini hisobga olgan holda qishloq xoʻjaligi ekinlari joylashtirilishini taʼminlasin; har yili 15-fevralgacha barcha dehqon xoʻjaliklari va tomorqa yer uchastkalari kesimida yetishtiriladigan mahsulotlarning prognoz hajmlari tasdiqlanishini tashkil etsin. 9. Oʻzbekiston Respublikasi Qishloq xoʻjaligi vazirligi, Adliya vazirligi, Yer resurslari, geodeziya, kartografiya va davlat kadastri davlat qoʻmitasi, Davlat soliq qoʻmitasi Kengash, Qoraqalpogʻiston Respublikasi Vazirlar Kengashi, viloyat va tuman hokimliklari, fuqarolarning oʻzini oʻzi boshqarish organlari bilan birgalikda: fermer, dehqon xoʻjaliklari va tomorqa yer egalarining ulgurji isteʼmolchilar, shu jumladan tayyorlov, qayta ishlash va eksport qiluvchi tashkilotlar, agrofirmalar, savdo xarid korxonalari shuningdek, yakka tartibdagi tadbirkorlar bilan mahsulot yetkazib berish toʻgʻrisida, bozor maʼmuriyati bilan esa yetishtirilgan mahsulotni bevosita bozorda chakana sotish toʻgʻrisida shartnomalar tuzilishini tizimli ravishda tashkil etsin; qishloq xoʻjaligi ekinlarining toʻliq va sifatli ekilishini, agrotexnik tadbirlarning oʻz vaqtida amalga oshirilishini zamonaviy oʻlchov vositalari, shu jumladan uchuvchisiz uchish apparatlaridan (dronlardan) foydalangan holda doimiy monitoring qilib borsin; yer maydonlaridan samarasiz foydalangan, qishloq xoʻjaligi ekinlarini toʻliq ekmagan, agrotexnik tadbirlarni oʻz vaqtida amalga oshirmagan fermer, dehqon xoʻjaliklari va tomorqa yer egalariga nisbatan qonun hujjatlarida belgilangan javobgarlik choralari koʻrilishini taʼminlasin. 10. Oʻzbekiston Respublikasi Qishloq xoʻjaligi vazirligi va Kengash fermer xoʻjaliklari bilan ulgurji isteʼmolchilar, shu jumladan tayyorlov, qayta ishlash va eksport qiluvchi tashkilotlar, agrofirmalar, savdo xarid korxonalari, shuningdek, yakka tartibdagi tadbirkorlar oʻrtasida shartnomalar tuzishda qonun hujjatlariga rioya qilinishi ustidan tizimli monitoring oʻrnatsin. 11. Oʻzbekiston Respublikasi Moliya vazirligi: 2017-yilning 1-noyabridan boshlab fermer xoʻjaliklari tomonidan Kengashga aʼzolik badallari toʻlash uchun har yili paxta xom ashyosi xarid narxini oʻrnatishda 0,8 foiz miqdordagi mablagʻlarni nazarda tutsin; Oʻzbekiston Respublikasi Moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasi bilan birgalikda Jamgʻarmaning har yilda shakllanadigan balansida alohida bandda mazkur mablagʻlarni oyma-oy aks ettirsin; 12. Oʻzbekiston Respublikasi moliya vazirining agrosanoat kompleksiga masʼul boʻlgan oʻrinbosariga qishloq xoʻjaligida toʻlov intizomini mustahkamlash, fermer xoʻjaliklarining moliyaviy barqarorligini taʼminlash yuzasidan aniq choralar koʻrish vazifasi yuklatilsin. 13. Kengash Toshkent shahar, Mirobod tumani, Amir Temur koʻchasi, 13-uy manzilidagi binoga tekin foydalanish huquqi bilan joylashtirilsin. Oʻzbekiston Respublikasi Moliya vazirligi 2018-yilning 1-fevraligacha Kengashga ajratilgan binoni taʼmirlash va jihozlash manbalari yuzasidan Vazirlar Mahkamasiga taklif kiritsin. Qoraqalpogʻiston Respublikasi Vazirlar Kengashi va viloyatlar hokimliklari Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda ikki oy muddatda fermer, dehqon xoʻjaliklari va tomorqa yer egalari kengashlarini zarur binolar bilan taʼminlasin. 14. Oʻzbekiston Respublikasi Qishloq va suv xoʻjaligi vazirligi Adliya vazirligi, boshqa manfaatdor vazirlik va idoralar bilan birgalikda ikki oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisidagi takliflarni Vazirlar Mahkamasiga kiritsin. 15. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev va Oʻzbekiston Respublikasi adliya vaziri R.Q. Davletov zimmasiga yuklansin. Oʻzbekiston fermerlari kengashi konferensiyasiOʻzbekiston fermerlari kengashining rayosati27 nafarOʻzbekiston fermerlari kengashining ijro apparati boshqaruvi26 nafarTaftish komissiyasiOʻzbekiston fermerlari hududiy kengashlari konferensiyasiOʻzbekiston fermerlari hududiy kengashining rayosati19 — 23 nafarOʻzbekiston fermerlari hududiy kengashlarining ijro apparati boshqaruvi9 nafarFermer xoʻjaliklarini qoʻllab-quvvatlash jamgʻarmasi25 nafarTaftish komissiyasiOʻzbekiston fermerlari tuman kengashlari konferensiyasiOʻzbekiston fermerlari tuman (shahar) kengashining rayosati13 — 17 nafarOʻzbekiston fermerlari tuman kengashlarining ijro apparati boshqaruvi4 nafarFermer xoʻjaliklarida buxgalteriya hisobi va hisobotini yuritish markazlari162 taTaftish komissiyasi Qishloq xoʻjaligining muhim yoʻnalishlari boʻyicha kengash raisining maslahatchilari **Oʻzbekiston fermerlar kengashi raisiYordamchi 1Agrotexnologiyalar va fermer xoʻjaliklarini rivojlantirish masalalari boʻyicha raisning birinchi oʻrinbosariInnovatsiyalar va tejamkor texnologiyalarni rivojlantirish masalalari boʻyicha rais oʻrinbosariYuridik masalalar boʻyicha rais oʻrinbosariFermer xoʻjaliklarini qoʻllab-quvvatlash jamgʻarmasi ijrochi direktori *Fermer xoʻjaliklarini rivojlantirish va koʻp tarmoqli faoliyatni qoʻllab-quvvatlash boʻlimi3Innovatsiyalar, tejamkor texnologiyalarni rivojlantirish va ilm-fan, fermer xoʻjaligi rahbarlarining malakasini oshirish boʻlimi2Yuridik xizmatlar koʻrsatish va fermer xoʻjaliklarini huquqiy himoya qilish boʻlimi3Matbuot kotibi-Jamoatchilik bilan aloqalar va AKTni rivojlantirish boʻlimi1Fermer xoʻjaliklari infratuzilmasi va xizmat koʻrsatishni tashkil etish boʻlimi2Qonunchilik hujjatlari loyihalarini rasmiylashtirishni muvofiqlashtirish va ijro intizomi sektori 1Qishloq xoʻjaligini rivojlantirish dasturlarini ishlab chiqish va faoliyatni baholash yigʻma axborot-tahlil boʻlimi2Fermer xoʻjaliklari yetishtirgan mahsulotlarini ichki va tashqi bozorlarga sotishga koʻmaklashish sektori1Fermer xoʻjaliklarining dala chetlari va bogʻ qator oralariga maqbul ekinlar ekilishiga koʻmaklashish sektori1Devonxona va murojaatlar bilan ishlash sektori1Ofis menejeri va xodimlar bilan ishlash boʻlimi2Buxgalteriya hamda fermer xoʻjaliklarida buxgalteriya hisobi va hisobotini yuritish markazlarini muvofiqlashtirish boʻlimi2 Hududiy kengash raisiHududiy kengash raisining oʻrinbosari 1Fermer xoʻjaliklarini qoʻllab-quvvatlash jamgʻarmasining hududiy vakili *Fermer xoʻjaliklarini rivojlantirish va koʻp tarmoqli faoliyatni qoʻllab-quvvatlash boʻlimi1-2Yuridik xizmatlar koʻrsatish, fermer xoʻjaliklarini huquqiy himoya qilish va fermerlar murojaatlari bilan ishlash boʻlimi1-2Buxgalteriya hamda fermer xoʻjaliklarida buxgalteriya hisobi va hisobotini yuritish markazlari ishini muvofiqlashtirish boʻlimi1-2Devonxona, ijro intizomi va xodimlar bilan ishlash boʻlimi1 RaisRais oʻrinbosari — Fermer xoʻjaliklarida buxgalteriya hisobi va hisobotini yuritish markazi direktoriFermer xoʻjaliklarini rivojlantirish va koʻp tarmoqli faoliyatni qoʻllab-quvvatlash boʻlimi1Yuridik xizmatlar koʻrsatish, fermer xoʻjaliklarini huquqiy himoya qilish va fermerlar murojaatlari bilan ishlash boʻlimi1Buxgalteriya1Fermer xoʻjaliklarida buxgalteriya hisobi va hisobotini yuritish markazi T/r Chora-tadbir nomi Hujjat turi Ijro muddati Masʼul ijrochilar I. Fermer, dehqon xoʻjaliklari va tomorqa yer egalari faoliyatining huquqiy asoslarini, ularning huquqlari va qonuniy manfaatlarini taʼminlashga qaratilgan normativ-huquqiy bazani yanada takomillashtirish 1. Fermer xoʻjaliklari faoliyatini yanada takomillashtirish, ularning yer maydonlaridan samarali foydalanish, shu jumladan koʻp tarmoqli fermer xoʻjaliklarining huquqiy maqomini belgilash boʻyicha tegishli qonun hujjatlariga oʻzgartirish va qoʻshimchalar kiritish. Qonun loyihasi 2017-yil dekabr Qishloq va suv xoʻjaligi vazirligi (T. Safarov), Adliya vazirligi (N. Joʻrayev), Moliya vazirligi (B. Xodjayev), Iqtisodiyot vazirligi (S. Bekenov), Davlat soliq qoʻmitasi (E. Gadoyev), Kengash (B. Yusupov) 2. Dehqon xoʻjaliklari va tomorqa yer uchastkalarining oʻzaro farqli xususiyatlarini belgilash, dehqon xoʻjaliklari va tomorqa yer egalarining ekin maydonlaridan samarali foydalanish borasidagi masʼuliyatini oshirish, bu borada fuqarolarning oʻzini oʻzi boshqarish organlari tomonidan jamoatchilik nazorati tizimini kuchaytirish yuzasidan tegishli qonun hujjatlariga oʻzgartirish va qoʻshimchalar kiritish. Qonun loyihasi 2018-yil mart Adliya vazirligi (A. Tashkulov), Qishloq va suv xoʻjaligi vazirligi (T. Safarov), Iqtisodiyot vazirligi (S. Bekenov), Davlat soliq qoʻmitasi (E. Gadoyev), Kengash (B. Yusupov), “Mahalla” fondi (Sh. Javlonov) 3. Ekin maydonlaridan samarali foydalanishda yuqori natijalarga erishgan tomorqa yer egalariga soliq imtiyozlari berish va aksincha ekin maydonlaridan samarali foydalanmaganlarga nisbatan yer soligʻining uch barobar oshirilgan stavkasini qoʻllash boʻyicha tegishli qonun hujjatlariga oʻzgartirish va qoʻshimchalar kiritish. Qonun loyihasi 2017-yil dekabr Moliya vazirligi (B. Xodjayev), Davlat soliq qoʻmitasi (E. Gadoyev), Qishloq va suv xoʻjaligi vazirligi (T. Safarov), Adliya vazirligi (N. Joʻrayev), Kengash (B. Yusupov) 4. Fermer, dehqon xoʻjaliklari va tomorqa yer egalari tomonidan qishloq xoʻjaligi mahsulotlarini ishlab chiqarish, saqlash, qayta ishlash va xizmat koʻrsatish sohalarida oʻzaro kooperatsiya munosabatlarini joriy etishning huquqiy asoslarini yaratish. “Qishloq xoʻjaligida kooperatsiya toʻgʻrisida”gi Qonun loyihasi 2018-yil aprel Qishloq va suv xoʻjaligi vazirligi (T. Safarov), Iqtisodiyot vazirligi (S. Bekenov), Adliya vazirligi (N. Joʻrayev), Moliya vazirligi (B. Xodjayev), Kengash (B. Yusupov) 5. 2018 — 2021-yillarda fermer xoʻjaliklarini bosqichma-bosqich koʻp tarmoqli fermer xoʻjaliklariga aylantirish boʻyicha hududiy dasturlarni fermer xoʻjaliklari kesimida ishlab chiqish va tasdiqlash. Hududiy dasturlar asosida ishlab chiqilgan respublika miqyosidagi dasturlarni koʻrib chiqish va maʼqullash uchun Senatga kiritish. Qoraqalpogʻiston Respublikasi Joʻqorgʻi Kengesi, xalq deputatlari viloyat Kengashlari va Senat qarori loyihalari Har yili Vazirlar Mahkamasi (Z. Mirzayev, J. Qoʻchqorov), Qoraqalpogʻiston Respublikasi Vazirlar Kengashi, viloyat hokimliklari 6. “Ilgʻor fermer”, “Mehnatkash dehqon” va “Namunali tomorqachi” koʻkrak nishonlari taʼsis etilishi munosabati bilan tegishli nizomlar loyihalarini ishlab chiqish. Vazirlar Mahkamasi qarori loyihasi 2017-yil noyabr Qishloq va suv xoʻjaligi vazirligi (T. Safarov), Kengash (B. Yusupov) 7. Chorvachilik, parrandachilik, baliqchilik, meva-sabzavotchilik, asalarichilik va qishloq xoʻjaligining boshqa muhim yoʻnalishlarini yanada rivojlantirish, fermer xoʻjaliklarining bu boradagi faoliyatini muvofiqlashtirish va samaradorligini oshirishga qaratilgan takliflar ishlab chiqish. Fermer xoʻjaliklarining ixtisoslashuvidan kelib chiqib ular bilan tuman hokimligi oʻrtasida tuziladigan yer ijarasi shartnomasining namunaviy loyihalarini ishlab chiqish. Oʻzbekiston Respublikasi Prezidentining qarorlari loyihalari (har bir yoʻnalish boʻyicha alohida), Namunaviy shartnoma loyihalari 2017-yil noyabr Qishloq va suv xoʻjaligi vazirligi (A. Vaxobov), Adliya vazirligi (A. Tashkulov), Kengash (B. Yusupov) 8. Fermer xoʻjaliklarining ekin maydonlaridan foydalanish samaradorligi ustidan vakillik nazoratini oʻrnatishga qaratilgan qonun hujjatlariga tegishli oʻzgartirish va qoʻshimchalar kiritish. Qonun loyihasi 2017-yil dekabr Adliya vazirligi (A. Tashkulov), Kengash (B. Yusupov), “Davergeodezkadastr” qoʻmitasi (M. Roʻzmetov) 9. Fermer xoʻjaliklariga ijaraga berilgan yer maydonlaridan noqonuniy va maqsadsiz foydalanganlik uchun javobgarlikni kuchaytirish boʻyicha takliflar kiritish. Qonun loyihasi 2017-yil dekabr Bosh prokuratura (U. Sunnatov), Adliya vazirligi (N. Joʻrayev), “Davergeodezkadastr” qoʻmitasi (M. Roʻzmetov) II. Fermer, dehqon xoʻjaliklari va tomorqa yer egalarining moliyaviy-iqtisodiy barqarorligini taʼminlash, ularning tayyorlov, qayta ishlash, taʼminot va xizmat koʻrsatuvchi tashkilotlar bilan munosabatlarida zamonaviy bozor mexanizmlarini joriy etish 10. Dehqon xoʻjaliklari va tomorqa yer egalarining soni va ular ixtiyoridagi yer maydonlarini xatlovdan oʻtkazib, maʼlumotlarning yagona reyestrini shakllantirish. Chora-tadbirlar dasturi 2018-yil oktabr “Davergeodezkadastr” qoʻmitasi (A. Abdullayev), Axborot texnologiyalari va kommunikatsiyalarini rivojlantirish vazirligi (O. Umarov), Moliya vazirligi (B. Xodjayev), Davlat statistika qoʻmitasi (B. Mirusmanov), Kengash (B. Yusupov), Qoraqalpogʻiston Respublikasi Vazirlar Kengashi, viloyat hokimliklari 11. Davlat ehtiyojlari uchun paxta xom ashyosi va boshoqli don yetkazib berishda fermer xoʻjaliklarining balansidagi nasoslar orqali sugʻorishga sarflanadigan elektr energiya xarajatlarini Nasos stansiyalari, aloqa va energetika boshqarmalari orqali toʻlash mexanizmini ishlab chiqish. Vazirlar Mahkamasi qarori loyihasi 2018-yil mart Qishloq va suv xoʻjaligi vazirligi (T. Safarov), Moliya vazirligi (B. Xodjayev), Iqtisodiyot vazirligi (S. Bekenov), “Oʻzbekenergo” AJ (U. Mustafoyev) 12. Fermer, dehqon xoʻjaliklari va tomorqa yer uchastkalarini sugʻorish uchun doimiy ravishda yetarli miqdorlardagi suv bilan taʼminlash, shu jumladan fermer xoʻjaliklari va tomorqa yer egalari oʻrtasida suv yetkazib berishga oid shartnomaviy munosabatlarni takomillashtirish, mahallalar atrofidagi kollektorlarni tozalash boʻyicha kompleks chora-tadbirlarni amalga oshirish. Kompleks chora-tadbirlar dasturi Har yili Suv xoʻjaligi vazirligi (Sh. Xamroyev), Mahalla va oilani qoʻllab-quvvatlash vazirligi (R. Mamatov), Qoraqalpogʻiston Respublikasi Vazirlar Kengashi, viloyat va tuman hokimliklari, Kengash (B. Yusupov) 13. 2017-yilda Jizzax viloyatida amalga oshiriladigan tajriba natijalaridan kelib chiqqan holda 2018-yil hosilidan boshlab respublika boʻyicha paxta yigʻim-terimida ishtirok etuvchi ishchilarning ish haqi fondiga nisbatan hisoblanadigan yagona ijtimoiy toʻlovni bekor qilish. Normativ-huquqiy hujjat loyihasi 2018-yil may Qishloq xoʻjaligi vazirligi (A. Ergashev), Moliya vazirligi (B. Xodjayev), Iqtisodiyot vazirligi (S. Bekenov) 14. Bogʻdorchilik, uzumchilik, sabzavot-polizchilik, chorvachilik yoʻnalishlarida faoliyat yurituvchi fermer, dehqon xoʻjaliklari va tomorqa yer egalari uchun zarur texnika vositalari (minitexnikalar) ishlab chiqarish turlari va hajmlarini oshirish hamda ularni imtiyozli shartlarda lizing asosida yetkazib berish tizimini takomillashtirish. Kompleks chora-tadbirlar dasturi 2017-yil noyabr “Oʻzagrotexsanoatxolding” AJ (M. Shermatov), Qishloq va suv xoʻjaligi vazirligi (A. Vaxabov), Iqtisodiyot vazirligi (S. Bekenov),Markaziy bank (T. Ishmetov) 15. Fermer, dehqon xoʻjaliklari va tomorqa yer egalariga yonilgʻi-moylash materiallari, mineral oʻgʻitlar, oʻsimliklarni himoya qilish vositalari, urugʻlik va koʻchatlarni yetkazib berish tizimini yanada takomillashtirish. Kompleks chora-tadbirlar dasturi 2017-yil dekabr Qishloq va suv xoʻjaligi vazirligi (A. Vaxabov), Iqtisodiyot vazirligi (S. Bekenov), “Oʻzkimyosanoat” AJ (A. Abdullayev), “Oʻzagrokimyohimoya” AJ (U. Axunov), “Oʻzneftmahsulot” AK (M. Fayziyev), “Oʻzbekoziqovqatxolding” XK (T. Jalilov), Kengash (B. Yusupov) 16. Barcha qishloq tumanlarida fermer, dehqon xoʻjaliklari va tomorqa yer egalari tomonidan yetishtirilgan qishloq xoʻjaligi mahsulotlarini xarid qilish tizimini takomillashtirish. Oʻzbekiston Respublikasi Prezidentining qarori loyihasi 2017-yil noyabr “Oʻzbekoziqovqatzahira” uyushmasi (Z. Fayziyev), “Oʻzbekoziqovqatxolding” XK (T. Jalilov), “Oʻzvinsanoat-xolding” XK (Sh. Raximov) 17. Qishloq xoʻjaligi ekinlari, ayniqsa, paxta va boshoqli don joylashtiriladigan yer maydonlari boʻyicha maʼlumotlarning yagona elektron bazasini shakllantirish va yangilab borish. Maʼlumotlar bazasi 2018-yil may “Davergeodezkadastr” qoʻmitasi (T. Abdullayev), Axborot texnologiyalari va kommunikatsiyalarini rivojlantirish vazirligi (O. Umarov), Qishloq va suv xoʻjaligi vazirligi (A. Vaxabov), Qoraqalpogʻiston Respublikasi Vazirlar Kengashi, viloyat va tuman hokimliklari 18. Davlat ehtiyojlari uchun paxta xom ashyosi va boshoqli don sotish boʻyicha shartnomaviy reja surunkali bajarilmagan hududlarda rejaning bajarilmaslik sabablarini tahlil qilish va iqtisodiy samara beradigan ekin turlarini joylashtirish boʻyicha takliflar tayyorlash. Kompleks chora-tadbirlar dasturi 2017-yil dekabr Qishloq va suv xoʻjaligi vazirligi (A. Vaxabov), “Davergeodezkadastr” qoʻmitasi (T. Abdullayev), Kengash (B. Yusupov), Qoraqalpogʻiston Respublikasi Vazirlar Kengashi, viloyat va tuman hokimliklari 19. Fermer, dehqon xoʻjaliklari va tomorqa yer egalarining takliflari asosida qishloq xoʻjaligi mahsulotlarini yetishtirish va sotishning prognoz hajmlarini belgilash, ular bilan tayyorlov, qayta ishlash va eksport qiluvchi tashkilotlar, agrofirmalar, savdo xarid korxonalari va bozor maʼmuriyati oʻrtasida shartnoma tuzish ishlarini tashkil etish va tuzilgan shartnomalarning bajarilishini monitoring va nazorat qilish tartibi toʻgʻrisida nizom loyihasini ishlab chiqish. Vazirlar Mahkamasining qarori loyihasi 2017-yil dekabr Adliya vazirligi (A. Tashkulov), Qishloq va suv xoʻjaligi vazirligi (T. Safarov), “Davergeodezkadastr” qoʻmitasi (T. Abdullayev), “Oʻzbekoziqovqatzahira” uyushmasi (Z. Fayziyev), “Oʻzbekoziqovqatxolding” XK (T. Jalilov), “Oʻzvinsanoat-xolding” XK (Sh. Raximov), Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi (Sh. Javlonov), Kengash (B. Yusupov) 20. Agrofirmalarning fermer, dehqon xoʻjaliklari va tomorqa yer egalari bilan oʻzaro munosabatlarini yanada rivojlantirish, agrofirmalarning faoliyatini tubdan yaxshilash boʻyicha kompleks chora-tadbirlar ishlab chiqish. Kompleks chora-tadbirlar dasturi 2017-yil dekabr Qishloq va suv xoʻjaligi vazirligi (T. Safarov), “Oʻzbekoziqovqatxolding” XK (T. Jalilov), “Oʻzvinsanoat-xolding” XK (Sh. Raximov), Kengash (B. Yusupov), Qoraqalpogʻiston Respublikasi Vazirlar Kengashi, viloyat va tuman hokimliklari 21. Tayyorlov tashkilotlarining qabul qilish maskanlaridagi laboratoriyalarida mavjud bir tomonlama yondashish bilan bogʻliq muammolarni bartaraf etish, bunda fermer xoʻjaliklari manfaatlarini himoya qilish mexanizmini takomillashtirishga qaratilgan takliflar ishlab chiqish. Vazirlar Mahkamasining qarori loyihasi 2018-yil fevral Qishloq va suv xoʻjaligi vazirligi (T. Safarov), Oʻzdavdoninspeksiya (Z. Abidov), “Oʻzstandart”agentligi (A. Karimov), “Sifat” markazi (X. Umarxoʻjayev), Kengash (B. Yusupov) 22. Fermer, dehqon xoʻjaliklari va tomorqa yer egalariga qishloq xoʻjaligi mahsulotlarini yetishtirish va qayta ishlash boʻyicha innovatsion loyihalarni amaliyotga tatbiq etish va ulardan samarali foydalanishni tashkil etishda, zamonaviy bank xizmatlarini koʻrsatishda fermer, dehqon xoʻjaliklari va tomorqa yer egalari kengashlari bilan hamkorlik qilish. Chora-tadbirlar Muntazam ravishda “Agrobank” ATB (S. Xadjayev), Kengash (B. Yusupov) 23. Internet tarmogʻida qishloq xoʻjaligi ishlab chiqaruvchilariga oʻz mahsulotlarini sotish, xizmatlar koʻrsatish va axborotlar olishda elektron tijoratni amalga oshirish imkoniyatini beradigan maxsus dasturiy taʼminotni yaratish. Dasturiy taʼminot 2018-yil aprel Axborot texnologiyalari va kommunikatsiyalarini rivojlantirish vazirligi (O. Umarov), Qishloq va suv xoʻjaligi vazirligi (T. Safarov), Kengash (B. Yusupov) III. Fermer, dehqon xoʻjaliklari va tomorqa yer egalarining huquq va qonuniy manfaatlarini himoya qilish, ularning yer maydonlaridan samarali foydalanishda vakillik va jamoatchilik nazoratini amalga oshirish tizimini yanada rivojlantirish 24. Fermer xoʻjaliklarining ixtisoslashuvidan kelib chiqib, ularga ajratilgan yer uchastkalaridan foydalanish samaradorligini har chorakda xalq deputatlari tuman Kengashlarida muhokama qilib borish va tegishli choralar koʻrish. Xalq deputatlari tuman Kengashlarining qarorlari Har chorak yakunidan keyingi oyning 5 sanasigacha Qoraqalpogʻiston Respublikasi Joʻqorgʻi Kengesi, xalq deputatlari viloyat va tuman Kengashlari, Kengash (B. Yusupov) 25. Dehqon xoʻjaliklari va tomorqa yer egalarining ekin maydonlaridan foydalanish samaradorligini har oyda fuqarolarning oʻzini oʻzi boshqarish organlarida muhokama qilib borish va tegishli choralar koʻrish. Fuqarolarning oʻzini oʻzi boshqarish organlarining qarorlari Har oy yakunidan keyingi oyning 5 sanasigacha Mahalla va oilani qoʻllab-quvvatlash vazirligi (R. Mamatov), Qoraqalpogʻiston Respublikasi Vazirlar Kengashi, viloyat va tuman hokimliklari, Kengash (B. Yusupov) 26. Tuman fermer, dehqon xoʻjaliklari va tomorqa yer egalari kengashlari huzurida fermer, dehqon xoʻjaliklari va tomorqa yer egalariga kompleks xizmat koʻrsatish markazlari faoliyatini yoʻlga qoʻyish. Kompleks chora-tadbirlar dasturi 2017-yil dekabr Kengash (B. Yusupov), Qishloq va suv xoʻjaligi vazirligi (T. Safarov), Markaziy bank (T. Ishmetov), Qoraqalpogʻiston Respublikasi Vazirlar Kengashi va viloyat hokimliklari 27. Fermer xoʻjaligi yuritish uchun yer uchastkalari ajratishda qishloq xoʻjaligi va fermerlik sohasi boʻyicha mutaxassislikka ega boʻlgan yoshlarga imtiyozlar joriy etish boʻyicha normativ-huquqiy hujjatlarga tegishli oʻzgartish va qoʻshimchalar kiritish. Normativ-huquqiy hujjat loyihasi 2018-yil yanvar Qishloq va suv xoʻjaligi vazirligi (T. Safarov), Kengash (B. Yusupov), Oʻzbekiston yoshlar ittifoqi (O. Tadjiyev), Iqtisodiyot vazirligi (S. Bekenov), Adliya vazirligi(A. Tashkulov) 28. Fermer, dehqon xoʻjaliklari va tomorqa yer egalari kengashlari tomonidan Oʻzbekiston yoshlar ittifoqi bilan birgalikda yoshlarga fermer va dehqon xoʻjaligi yuritish uchun yer uchastkalari ajratish haqida yer uchastkalarini berish (realizatsiya qilish) masalalarini koʻrib chiqish boʻyicha tuman komissiyasiga tavsiyalar berish mexanizmini belgilash. Normativ-huquqiy hujjat loyihasi 2017-yil noyabr Kengash (B. Yusupov), Oʻzbekiston yoshlar ittifoqi (O. Tadjiyev), Adliya vazirligi (A.Tashkulov) 29. Fermer, dehqon xoʻjaliklari rahbarlari va tomorqa yer egalarining malakasini oshirish va qayta tayyorlash yuzasidan qishloq xoʻjaligiga ixtisoslashgan oliy va oʻrta maxsus taʼlim muassasalari qoshida qisqa muddatli oʻquv kurslarini tashkil etish. Ushbu muassasalarda zamonaviy agrotexnologiyalarni qoʻllash boʻyicha tajriba yer uchastkalarini tashkil etish. Chora-tadbirlar dasturi 2017-yil noyabr Oliy va oʻrta maxsus taʼlim vazirligi (M. Xolmuxamedov), Qishloq va suv xoʻjaligi vazirligi (A. Vaxabov), Kengash (B. Yusupov) IV. “Tomorqa — qoʻshimcha daromad manbai !” shiorini qishloq aholisi orasida keng targʻib qilish 30. Farmon mazmun-mohiyatini ommaviy axborot vositalarida keng targʻib qilish maqsadida turkum telekoʻrsatuvlar, radio eshittirishlar va bosma matbuotda chiqishlar tashkil etish. Qoʻshma dastur Muntazamravishda MTRK (A. Xodjayev), OʻzA (M. Xazratqulov), Axborot va ommaviy kommunikatsiyalar agentligi (K. Allamjonov), EOAVMA (F. Abduxalikov), Kengash (B. Yusupov) 31. Qishloq xoʻjaligi sohasida fuqarolarning bilim va koʻnikmalarini oshirishga qaratilgan telekoʻrsatuvlarni namoyish etadigan ixtisoslashgan telekanal tashkil etish boʻyicha taklif kiritish. Taklif 2017-yil dekabr MTRK (A. Xodjayev), Qishloq va suv xoʻjaligi vazirligi (A. Vaxabov), Kengash (B. Yusupov) 32. Fermer, dehqon xoʻjaliklari va tomorqa yer egalari tomonidan ekin maydonlaridan samarali foydalanish, dehqonchilik madaniyatini yuksaltirishga qaratilgan konferensiyalar, davra suhbatlari va seminar-treninglar tashkil etish. Qoʻshma dastur Muntazamravishda Kengash (B. Yusupov), Qishloq xoʻjaligi vazirligi (A. Vaxabov), “Davgeodezkadastr” qoʻmitasi (M. Roʻzmetov), Adliya vazirligi (A. Tashkulov), Qoraqalpogʻiston Respublikasi Vazirlar Kengashi va viloyat hokimliklari 33. Qishloq tumanlarida fermer, dehqon xoʻjaliklari va tomorqa yer egalari ishtirokida Kengashning maqsad va vazifalarini tushuntirish ishlarini amalga oshirish yuzasidan targʻibot tadbirlarini oʻtkazish. Qoʻshma dastur 2017-2018-yillar Kengash (B. Yusupov), Qishloq xoʻjaligi vazirligi (A. Vaxabov), Adliya vazirligi (N. Joʻrayev), “Davgeodezkadastr” qoʻmitasi (M. Roʻzmetov), Qoraqalpogʻiston Respublikasi Vazirlar Kengashi va viloyat hokimliklari 34. Internet tarmogʻi, xususan ijtimoiy tarmoqlarda qishloq xoʻjaligi sohasida aholining bilim va koʻnikmalarini oshirish, ekin maydonlaridan samarali foydalanish, dehqonchilik madaniyatini yuksaltirish va sohada innovatsion texnologiyalarni qoʻllashga qaratilgan ilmiy materiallar, mobil ilovalar va roliklar joylashtirish. Chora-tadbirlar dasturi 2017-2018-yillar Kengash (B. Yusupov), Axborot texnologiyalari va kommunikatsiyalarini rivojlantirish vazirligi (O. Umarov), “Davgeodezkadastr” qoʻmitasi (M. Roʻzmetov), “Mahalla” fondi (Sh. Javlonov), Qoraqalpogʻiston Respublikasi Vazirlar Kengashi va viloyat hokimliklari